laion/Wikipedia-Exotic huggingface dataset:
הר קסקייד (אלברטה)

הר קסקייד (באנגלית: Cascade Mountain; מילולית: הר אשד) הוא הר הממוקם בסמוך לעמק נהר בואו, בשטח הפארק הלאומי באנף, ובסמוך לעיירה באנף, בפרובינציית אלברטה שבקנדה. ההר ממוקם ברכס ורמיליון. גובהו של ההר 2,998 מטרים מעל פני הים, והוא מתנשא מעל סביבתו ב-938 מטרים, ובכך הוא ההר ה-47 בהתנשאותו באלברטה. ההר ממוקם במרחק 5 קילומטרים מהעיירה באנף. שמו של ההר ניתן לו בשנת 1858 על ידי ג'יימס הקטור, והוא נקרא על שם מפל המים שבצלע הדרומית של ההר. לעיתים ההר מכונה בשם הר סטוני הגדול (Stoney Chief), בהתייחס להר הסמוך המכונה הר סטוני סקואו. הראשון שטיפס על הפסגה היה טום וילסון (Tom Wilson), שטיפס עליה בשנת 1887. מדיה וקבצים בנושא הר קסקייד בוויקישיתוף הר קסקייד בשנת 1902 באתר ספריית הקונגרס הר קסקייד באתר summitpost הר קסקייד באתר peakware תצלומי הר קסקייד מפת מסלול הטיפוס על הר קסקייד באתר viewranger מסלול הטיפוס על הר קסקייד באתר trailpeak מידע למטפסים על הר קסקייד באתר mountainproject הר קסקייד, סרטון באתר יוטיוב - טיפוס על הר קסקייד מזג אוויר עדכני עבור הר קסקייד סטטיסטיקות מזג אוויר עבור הר קסקייד מזג אוויר עדכני בהר קסקייד, לפי גבהים מידע גאוגרפי והיסטורי באנציקלופדיית ההרים הקנדית התנשאות הרים באלברטה לפי גובהם
ג'רמי גרנט

יוסטון ג'רמי גרנט (באנגלית: Houston Jerami Grant, נולד ב-12 במרץ 1994) הוא כדורסלן אמריקאי, המשחק בעמדות הסמול פורוורד והפאוור פורוורד בקבוצת פורטלנד טרייל בלייזרס מליגת ה-NBA. גרנט למד בבית הספר התיכון הקתולי דמאטה (DeMatha) שבמרילנד. בשנת הלימודים האחרונה קלע ממוצע של 12.5 נקודות ב-23 משחקים. דורג על ידי ESPN במקום ה-11 מבין הפורוורדים ובמקום ה-37 בדירוג הכללי של מסיימי התיכונים במדינה בשנת 2017. בעקבות כך קיבל הצעות ממספר מכללות ואוניברסיטאות ולבסוף חתם באוניברסיטת סירקיוז. בעונתו השנייה הפך לשחקן חמישייה ופתח במרבית המשחקים. הוא קלע 12.1 נקודות בממוצע בכ-50% קליעה מהשדה. בסיום העונה הודיע על הצגת מועמדותו לדראפט. בדראפט של שנת 2014 נבחר גרנט במקום ה-39 על ידי פילדלפיה 76'. הוא שיחק במדי הקבוצה בליגת הקיץ ובספטמבר חתם על חוזה לשנתיים. ב-21 בינואר 2015, במהלך משחק מול הניו יורק ניקס חסם שמונה פעמים, ובכך הישג שיא לרוקי בקבוצה מאז שון בראדלי בעונת 1994. בעונתו השנייה בקבוצה הפך לשחקן חמישייה כשפתח ב-52 משחקים מתוך 77 בהם שותף. ב-1 בנובמבר 2016 עבר לקבוצת אוקלהומה סיטי ת'אנדר בטרייד תמורת ארסאן אילייסובה ובחירת דראפט מוגנת. במשך 2 העונות הראשונות בקבוצה עלה מהספסל. ביולי 2018 חתם על חוזה חדש בקבוצה. בעונת 2018/2019 הפך לשחקן החמישייה הפותחת, ורשם עלייה משמעותית בממוצע הדקות (32.7) והנקודות (13.6) למשחק. ביולי 2019 הועבר בטרייד לדנוור נאגטס, בתמורה לבחירת דראפט עתידית. לקראת עונת 2020/2021 חתם בדטרויט פיסטונס על חוזה ל-3 עונות, בסך כ-60 מיליון דולר. ביולי 2022 הועבר בטרייד לפורטלנד טרייל בלייזרס, בתמורה לבחירות דראפט עתידיות. גרנט הוא בנו של הארווי גרנט, ששיחק 11 עונות בליגת ה-NBA, ואחיינו של שחקן העבר הוראס גרנט. אחיו, ג'ריאן, משחק בקבוצת אורלנדו מג'יק. אח נוסף, ג'ראי, שיחק בקבוצות שונות באירופה. מדיה וקבצים בנושא ג'רמי גרנט בוויקישיתוף ג'רמי גרנט, ברשת החברתית אקס (טוויטר) ג'רמי גרנט, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN Jerami Grant's (Hyattsville, MD) High School Timeline Jerami Grant Recruiting Profile Syracuse sophomore forward Jerami Grant to enter NBA draft, Sport Illustrated, 14 April 2014 Sixers Select McDaniels, Grant, Micic in the Second Round of the 2014 NBA Draft, 27 June 2014 Sixers Announce Orlando Pro Summer League Camp Invitees, 1 July 2014 Jerami Grant Signs Two-Year Guaranteed Deal with Sixers Anthony helps Knicks to 2nd straight win, 98-91 over 76ers, NBA.com, 21 January 2015 Thunder Acquires Jerami Grant and Trade Exception, 1 November 2016 Thunder Signs Jerami Grant to Multi-Year Contract, NBA.com, 7 July 2018 Denver Nuggets acquire Jerami Grant from Oklahoma City Thunder, באתר הקבוצה, 8 ביולי 2019 גרנט מסכם על חוזה בדטרויט, באתר bleacherreport.com,‏ 21 בנובמבר 2020 Trail Blazers Acquire Jerami Grant In Trade With Detroit, באתר הקבוצה, 6 ביולי 2022
פריבט-דוצנט

פריבַֿט-דוֹצֶנט (בגרמנית: Privatdozent, בקיצור: .PD. ,P.D או Priv.-Doz) היא דרגה אקדמית המוענקת בכמה אוניברסיטאות באירופה, במיוחד במדינות דוברות גרמנית. נושא הדרגה רשאי ללמד מקצוע מסוים הגם שאינו פרופסור. המעמד הקרוב אליה ביותר במערכת האקדמית בישראל הוא של מרצה הראוי לדרגת פרופסור חבר. בעבר המרצה בדרגת פריבט-דוצנט היה מקבל את שכרו ישירות מן הסטודנטים. התואר ניתן בדרך כלל למי שהשלים הביליטציה (הסמכה) למחקר והוראה באוניברסיטה, כתב תיזת מחקר עצמאית, מעבר לתיזת דוקטורט, והגן עליה בפני עמיתים. דרגת פריבט-דוצנט הייתה שלב הכרחי בדרך לקבלת דרגת פרופסור. דוצנט, באתר מילון ספיר ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
חלומות חשמליים

האם התכוונתם ל... חלומות חשמליים (סדרת טלוויזיה, 2009) – תוכנית תיעודית בריטית חלומות חשמליים (סדרת טלוויזיה, 2017) – סדרה המבובססת על יצירותיו של פיליפ ק. דיק
הר קסקייד

האם התכוונתם ל... הר קסקייד (אלברטה) – הר בשטח הפארק הלאומי באנף, בפרובינציית אלברטה שבקנדה. הר קסקייד (ניו יורק) – הר במדינת ניו יורק שבארצות הברית הר קסקייד (ויסקונסין) – הר במדינת ויסקונסין שבארצות הברית הר קסקייד (יוטה) – הר במדינת יוטה שבארצות הברית הרי קסקייד – רכס הרים במערב קנדה וארצות הברית
יעל נתנאל

יעל נתנאל (נולדה ב-9 באפריל 1963) היא שחיינית עבר ישראלית, שיאנית ישראל בשחייה במשחי השליחות. נתנאל גדלה בקיבוץ חצרים והתאמנה בקבוצת השחייה של הקיבוץ ובהמשך בקבוצת השחייה הפועל בני שמעון בהדרכת אברי גביש. באליפות ישראל בשחייה באוקטובר 1976 זכתה נתנאל ב-4 מדליות אישיות, 2 כסף ו-2 ארד. מדליות כסף, במשחה ל-100 מטר גב בתוצאה של 1:16.4 דקות, אחרי ליז בוכשטבר מהפועל חולון/בת-ים (1:12.9 דקות) ולפני נטע יוסף מהפועל בית ברל (1:16.7 דקות) ובמשחה ל-200 מטר גב בתוצאה של 2:43.9 דקות, אחרי ליז בוכשטבר שקבעה שיא ישראלי חדש של 2:35.8 דקות, שיפור לשיאה הישראלי הקודם שעמד על 2:39.2 דקות ולפני נטע יוסף (2:45.0 דקות). מדליות ארד, במשחה ל-200 מטר חופשי בתוצאה של 2:24.7 דקות, אחרי אסנת ארליך שקבעה שיא ישראלי חדש של 2:18.6 דקות, ואיריס קרפ (2:19.7 דקות), שתיהן מהפועל חולון/בת ים ובמשחה ל-200 מטר מעורב אישי בתוצאה של 2:45.6 דקות, אחרי תמר מייסנר מהפועל קריית טבעון (2:38.5 דקות) וטובה אברמוב מהפועל בת ים (2:43.0 דקות). בתחרויות השחייה של כינוס הפועל ה-11 שנערכו בבריכת השחייה של אוניברסיטת תל אביב במאי 1979, בהשתתפות טובי הספורטאים בעולם כהכנה לאולימפיאדה, קבעה נתנאל במשחה שליחות 4x100 מטר מעורב ביחד עם ליז בוכשטבר, ענת פרקש ונטע יוסף שיא ישראלי חדש של 4:49.04 דקות. בתחרות שמונה האומות שנערכה בבלגיה ביולי אותה שנה סיימה נתנאל 3 פעמים במקום שביעי במשחה ל-100 מטר חופשי בתוצאה של 1:03.86 דקות, במשחה שליחות 4x100 מטר חופשי ביחד עם ליאור בירקאן, רונית גבאי ונטע יוסף בתוצאה של 4:17.04 דקות ובמשחה שליחות 4x100 מטר מעורב ביחד עם ליז בוכשטבר, מירב הדר ונטע יוסף בשיא ישראלי חדש של 4:48.03 דקות. באליפות ישראל שנערכה בסוף אוגוסט אותה שנה היא סיימה במקום רביעי במשחה ל-100 מטר חופשי בתוצאה של 1:03.58 דקות. בתחרות שמונה האומות שנערכה באדינבורו, סקוטלנד ביולי 1980 קבעה נתנאל במשחה שליות 4x100 מטר חופשי ביחד עם עופרה מוניוז, מירב הדר וליאור בירקאן שיא ישראלי חדש של 4:12.67 דקות. שבוע לאחר מכן, בתחרות שנערכה בדרמשטט, גרמניה הרביעייה שיפרה את השיא הישראלי והעמידה אותו על תוצאה של 4:12.57 דקות. באליפות ישראל שנערכה בסוף אוגוסט אותה שנה היא סיימה במקום רביעי במשחה ל-100 מטר פרפר בתוצאה של 1:09.50 דקות, במקום חמישי במשחה ל-100 מטר חופשי בתוצאה של 1:03.18 דקות, במקום חמישי במשחה ל-200 מטר מעורב אישי בתוצאה של 2:39.56 דקות ובמקום שישי במשחה ל-200 מטר פרפר בתוצאה של 2:43.47 דקות. אלכס פרלסמן, 14 שחייניות בסגל הנשים של ישראל, מעריב, 11 בדצמבר 1978 4 שיאי בוגרים נקבעו בסיום אליפות השחייה, דבר, 12 באוקטובר 1976 יעקב פתאל, שני שיאים, תוצאה השווה לשיא ו-2 שיאי נוער, דבר, 10 באוקטובר 1976 אורי ירון, אסנת ארליך וחברותיה קבעו שני שיאי חתירה, מעריב, 11 באוקטובר 1976 התוצאות בסוף השבוע, מעריב, 26 באוגוסט 1979 שיאים לליאור ולשליחות אך רק מדליית זהב אחת, מעריב, 6 ביולי 1980 כל התוצאות כל המנצחים, מעריב, 31 באוגוסט 1980 מנצחי היום הראשון באליפות ישראל בשחייה, מעריב, 28 באוגוסט 1980
פרנסיסקו וארלה

פרנסיסקו חאווייר וארלה גרסיה (בספרדית: Francisco Javier Varela García‏; 7 בספטמבר 1946 – 28 במאי 2001), היה ביולוג, פילוסוף וחוקר מוח צ'יליאני. יחד עם הביולוג הומברטו מטורנה פיתח את המושג אוטופויזיס או "ייצור עצמי". נודע גם בשל פעילותו לקידום דו-שיח בין המדע לבין הבודהיזם. וארלה נולד ב-1946 בסנטיאגו בצ'ילה. לאחר התיכון החל בלימודי רפואה באוניברסיטה האפיפיורית הקתולית של צ'ילה, אך בסופו של דבר סיים את לימודיו באוניברסיטת צ'ילה עם תואר בביולוגיה. לאחר מכן עשה דוקטורט בביולוגיה באוניברסיטת הרווארד בהנחיית טורסטן ויזל. התזה שלו עסקה בעיבוד מידע ברשתית העין של חרקים. לאחר ההפיכה הצבאית בצ'ילה ב-1973 וארלה ומשפחתו גלו לארצות הברית ל-7 שנים. לאחר מכן חזר וארלה לצ'ילה ומונה לפרופסור לביולוגיה באוניברסיטת צ'ילה. ב-1986 עבר לצרפת, ולימד מדעים קוגניטיביים ותורת ההכרה באקול פוליטקניק, ולאחר מכן מדעי המוח בסורבון. מ-1988 עד מותו, הוא הוביל קבוצת מחקר והיה מנהל המחקר במרכז הלאומי למחקר מדעי. ב-1987 וארלה ייסד עם אדם אנגל את מכון התודעה והחיים, שנועד תחילה לתת חסות לסדרה של דיאלוגים בין מדענים והדלאי לאמה על הקשר בין המדע המודרני לבין הבודהיזם. המכון ממשיך גם היום לקדם ולתמוך במחקר מדעי רב-תחומי בתחומים המשיקים למדע ומדיטציה ושיטות הגות שונות, במיוחד השיטה הבודהיסטית. וארלה מת ב-2001 בפריז ממחלת הצהבת לאחר שב-1998 עבר השתלת כבד. הותיר ארבעה ילדים. בתו היא השחקנית, דוברת לאיכות הסביבה, ודוגמנית לאונור וארלה. על בסיס הפילוסופיה הפנומנולוגית פיתח יחד עם הפסיכולוגית אלינור רוש והפילוסוף אוון תומפסון את המושג תודעה נטועת גוף לתיאור הקוגניציה והתודעה האנושית במונחים של מבנים מבוססי-פעולה שבהם הן מתהוות. מבנים אלה כוללים את הגוף (כמערכת הביולוגית, וכפי שנחווה באופן אישי) והעולם הפיזי עימו הוא מקיים אינטראקציה. עבודתו של וארלה הפכה את המושג נוירופנומנולוגיה לפופולרי בתחום מדעי המוח. מושג זה משלב את הפנומנולוגיה של אדמונד הוסרל ושל מוריס מרלו-פונטי עם "מדע בגוף ראשון". כתב וערך מספר ספרים ומאמרים רבים בביולוגיה, נוירולוגיה, מדעי הקוגניציה, מתמטיקה, ופילוסופיה. מדיה וקבצים בנושא פרנסיסקו וארלה בוויקישיתוף http://www.mindandlife.org/about/history/ http://www.mindandlife.org/about/mission/ "Intimate Distances - Fragments for a Phenomenology of Organ Transplantation" Varela, Francisco J., Thompson, Evan T., and Rosch, Eleanor. (1991). The Embodied Mind: Cognitive Science and Human Experience. Cambridge, MA: The MIT Press. ISBN 0-262-72021-3
צ'ארלס סטנלי מונק

צ'ארלס סטנלי מונק, ויקונט מונק הרביעי (באנגלית: Charles Stanley Monck, 4th Viscount Monck;‏ 10 באוקטובר 1819 – 29 בנובמבר 1894) היה המושל הכללי האחרון של פרובינציית קנדה והמושל הכללי הראשון של קנדה לאחר איחודה. קודם לאיחוד הוא כיהן בו זמנית כסגן המושל, הן של קנדה המערבית והן של קנדה המזרחית. צ'ארלס מונק היה בנם של צ'ארלס מונק, ויקונט מונק השלישי, ושל רעייתו בריג'יט לבית וילינגטון. הוא קיבל תואר במשפטים מטריניטי קולג' בדבלין. ב-1844 הוא נשא לאישה את בת דודתו אליזבת מונק, וב-1849 הוא ירש את תואר האצולה מאביו. ב-1852 הוא נבחר לפרלמנט הבריטי מטעם מחוז הבחירה של פורטסמות', ובין השנים 1855 – 1858 הוא שימש כלורד של האוצר תחת הלורד פרלמרסטון. ב-1861 התמנה מונק לתפקיד המושל הכללי של אמריקה הצפונית הבריטית, וכן כמושל של פרובינציית קנדה. בתקופה זו החלו המושבות הקנדיות להתארגן לקראת האיחוד. מלחמת האזרחים האמריקנית פרצה אז ותקרית טרנט גרמה למתחים בין ארצות הברית לבין בריטניה. ממשלת קנדה שאפה להשיג מידה כלשהי של עצמאות במהלך תקופה מתוחה זו. ועידת קוויבק, ועידת שארלוטטאון וועידת לונדון, שבהן נדונו פרטי האיחוד, התקיימו כולן במהלך תקופת כהונתו של מונק כמושל. מונק תמך ברעיון האיחוד ופעל בשיתוף פעולה הדוק עם ג'ון אלכסנדר מקדונלד, ג'ורג' בראון, ז'ורז'-אטיין קרטייה ואטיין-פשאל טאשה, שיחדיו הקימו ב-1864 את "הקואליציה הגדולה" (Great Coalition). ב-1866 הוענקה למונק תואר אצולה כ"ברון מונק". בשנה שלאחר מכן, כאשר המושבות הקנדיות הפכו לקונפדרציה עצמאית למחצה, היה מונק למושל הכללי הראשון של קנדה. הוא גם היה אחראי להפיכתה של אחוזת רידו למעון הרשמי של המושל הכללי באוטווה. ב-1869 הוחלף מונק בתפקידו על ידי ג'ון יאנג, ברון ליסגר. הוא שב לאירלנד, שם הוא מונה ב-1874 לתפקיד הלורד לוטננט של דבלין. הוא מת ב-1894. ב-24 ביולי 1844 נשא צ'ארלס מונק לאישה את ליידי אליזבת לואיז מרי מונק, בת דודו, הנרי מונק, רוזן רתדאון. הלורד והליידי מונק, שני בניהם ושתי בנותיהם, הגיעו יחדיו לקנדה, אך לא נשארו שם לכל אורך תקופת כהונתו כמושל הכללי. המשפחה התגוררה במשך רוב תקופת שהותם בקנדה בספנסרווד (בית הממשלה) בקוויבק. הליידי מונק נפטרה ביוני 1892. מדיה וקבצים בנושא צ'ארלס סטנלי מונק בוויקישיתוף Biography at the Dictionary of Canadian Biography Online מידע מתוך אתר משרד המושל הכללי של קנדה צ'ארלס סטנלי מונק, באתר אנציקלופדיה בריטניקה (באנגלית)
פסקדין (אתר אינטרנט)

פסקדין הוא אתר חדשות משפטי הנמנה עם קבוצת ידיעות אחרונות. האתר כולל מידע משפטי שחלקו בתשלום. פסק דין - אתר המשפט הישראלי, הוקם ב-2000 על ידי עו"ד זאב ולנר אליו הצטרף להקמה ולניהול בפועל בנו - עו"ד שחר ולנר. אינדקס עורכי דין במגוון תחומים משפטיים מגזין משפטי (חדשות ומאמרים משפטיים) מנוע חיפוש לפסיקה. מוצגת רק תחילתו של פסק הדין, ולקראת פסק הדין המלא יש להיות מנוי (בתשלום) או לרכוש את פסק הדין המסוים. מנוע חיפוש לחקיקה טפסים משפטיים להורדה לפסקדין שיתופי פעולה בין היתר עם הגורמים הבאים: לשכת עורכי הדין, אגודת הסטודנטים, ynet, כלכליסט, mako, כיכר השבת, עוקץ, תמא 38, התאחדות בוני הארץ וN12. אתר האינטרנט הרשמי של פסקדין פסקדין, ברשת החברתית פייסבוק פסקדין, ברשת החברתית פייסבוק ynet - משפטים - כתבות וידיעות מעניינות - ynet, באתר ynet הערוץ המשפטי באתר mako הערוץ המשפטי באתר כיכר השבת
הוועד הפאראלימפי הרוסי

הוועד הפאראלימפי הרוסי (ברוסית: Паралимпийский комитет России) — הוא ארגון ציבורי רוסי המוקדש לייצוג ותמיכת ענפי ספורט נכים ברוסיה, תמיכה בספורטאים נכים והכנתם לקראת המשחקים הפאראלימפיים ותחרויות בינלאומיות אחרות. הוועד שולח ספורטאים לתחרויות, מבצע הערכות וסיווג הספורטאים, מארגן תחרויות לאומיות בספורט נכים ותומך בהם. מהווה חלק מהוועד הפאראלימפי הבינלאומי. נשיא - ולדימיר פטרוביץ' לוקין יו"ר הוועד המנהל, סגנו הראשון של הנשיא - פאבל אלכסייביץ' רוז'קוב המזכיר הכללי - מיכאיל טרנטייב  הוועד האולימפי הרוסי רוסיה במשחקים הפאראלימפיים מדיה וקבצים בנושא הוועד הפאראלימפי הרוסי בוויקישיתוף אתר האינטרנט הרשמי של הוועד הפאראלימפי הרוסי הוועד הפאראלימפי הרוסי, ברשת החברתית פייסבוק הוועד הפאראלימפי הרוסי, ברשת החברתית אקס (טוויטר) הוועד הפאראלימפי הרוסי, ברשת החברתית אינסטגרם הוועד הפאראלימפי הרוסי, ברשת החברתית VK הוועד הפאראלימפי הרוסי, סרטונים בערוץ היוטיוב
סולטאנה יוסוף

סולטאנה יוסוף ג'אד (השם המלא בערבית: سلطانة يوسف جاد, תעתיק מדויק: סלטאנה יוסף ג'אד; 20 בינואר 1910 – 1 בינואר 1995) הייתה זמרת עיראקית יהודיה. נולדה למשפחה יהודית בעיר בגדד. משפחתה הייתה ענייה והיא מעולם לא למדה קרוא וכתוב. את הקריירה שלה כזמרת החלה בשנת 1927, לאחר שעברה לבגדאד. בשנת 1941 חזרה למוסול והמשיכה להופיע. כתבו לה גדולי המלחינים בתקופתה, כמו המוזיקאים היהודיים האחים סאלח ודאוד אל-כוויתי. היה לה קול חזק וערב שלא היה אופייני לבנות הדור שלה. סולטאנה יוסוף הרבתה לעסוק במקאמות ובסוגות שירה אותנטיות נוספות והגיעה לרמה גבוהה ביותר בשירתן. היכולות הגבוהות של קולה הציבו אותה בראש זמרי המקאם של עיראק בתקופתה (בשנת 2008 הכיר ארגון אונסק"ו במקאם של עיראק כמורשת תרבותית בלתי מוחשית). היא הקליטה 14 תקליטים. בשנת 1960 השתתפה בסרט המצרי نهر الحب(אנ') ("נהר האהבה"). סולטאנה יוסף התאסלמה. בסוף שנות החמישים או תחילת שנות השישים פרשה מחיי האומנות והקדישה את זמנה לעיסוק בדת. במקור אחר היא מספרת שהיא מסתגרת כל היום בביתה במוסול ורק צופה בטלוויזיה. אין ידיעות על חייה בתקופה מאוחרת יותר עד פטירתה בשנת 1995. הקלטות שירים ששרה סולטנה יוסוף באתר Rai2Luxe הקלטת השיר وشلون اصبر الروح באתר יוטיוב سلطانة يوسف.. دعتها أم كلثوم للقاهرة באתר نرجس طائر جنوب, سلطانة يوسف يا طيور الروض غني, יוטיוב, ‏2 בדצמבר 2017 (בערבית) במקורות אחרים ניתן למצוא פרטים ביוגרפיים שונים מאלה שהובאו כאן, כמו מקום הלידה בבגדאד ושנת לידה סמוכה אחרת. م. االذاعة والتلفزيون 1978, كيف كانت تعيش سلطانة يوسف؟ (עמ' 8), ملحق اسبوعي يصدر عن مؤسسة المدى للإعالم والثقافة والفنون, ‏16.9.2013 (בערבית) سلطانة يوسف (1910 - 1995), السينما.كوم إبراهيم غرايبة (אבראהים ע'ראבה), أصوات النساء تعرض تراث العراق الحضاري (קולות הנשים המציגים את המורשת התרבותית של עיראק), באתר جريدة الغد (עיתון המחר), ‏29.10.2005 (בערבית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
נידוולדן

נידוולדן (בגרמנית: ‏Nidwalden‏Ⓘ‏) הוא קנטון של שווייץ. הוא ממוקם במרכז שווייץ. אוכלוסייתו מונה כ-43,087 (נכון ל־31 בדצמבר 2019) ובירתו היא סטאנס. נידוולדן ממוקם במרכז שווייץ. בצפון הוא גובל בימת ארבעת הקנטונים ובכיוונים האחרים ברכסי הרים. ב-1291 הצטרפו אנשי נידוולדן לאורי ולשוויץ כדי ליצור איחוד. באותו הזמן לא הייתה מדינה, אך לקראת סוף המאה ה-14 נוצר מבנה מוקדם של ממשל, שהכיל בתי נבחרים ובתי משפט. במאות ה-14 וה-15 הצטרפו אנשי נידוולדן לאנשי אובוולדן כדי ליישב עניינים חשובים, אך שני הקנטונים מעולם לא היו באמת לאחד. בסביבות שנת 1500 עבדו רבים בנידוולדן כשכירי חרב. חלק ניכר משכירי החרב היגרו מהאזור בתקופה מאוחרת יותר, תופעה שהקלה על האוכלוסייה ההולכת וגדלה, יעד נפוץ היה חבל אלזס בצרפת. לאחר שדחו את החוקה החדשה של נפוליאון - רעיונות המהפכה הצרפתית לא היו פופולריים באזור כה חקלאי ונידוולדן הותקף על ידי כוחות צרפתיים ב-9 בספטמבר 1798. הרס נזרע ולפחות 400 איש נהרגו. רוב השינויים שנעשו שונו חזרה בסוף שלטונו של נפוליאון ב-1814. רק ב-1997 הציג נידוולדן חוקה חדשה. מועצת הקנטון כוללת שבעה חברים. הפרלמנט המקומי מכיל 60 מושבים. נידוולדן, מהיותו חצי קנטון, שולח רק נציג אחד למועצת המדינות השווייצרית. עד למאה ה-20 שלטה החקלאות בכלכלת נידוולדן. בקר וגבינה יוצאו בעיקר לצפון איטליה. מאמצע המאה ה-19 והלאה; עלה כוחם של הסחר, התעשייה והתיירות, אך עד מאה שנים מאוחר יותר, אמצע המאה ה-20, עדיין הייתה החקלאות הדומיננטית ביותר. כיום רוב הכלכלה מבוססת על מספר רב של עסקים קטנים ובינוניים, שמתמחים בעיקר בייצור מכונות, ציוד רפואי, סחר בינלאומי, אופטיקה ואלקטרוניקה. המעסיק הגדול באזור היא חברת פילאטיס לייצור מטוסים. לתחומים מסורתיים כמו יערנות וחקלאות יש עדיין חשיבות רבה. החוות מופעלות בידי משפחות פרטיות. תיירות גאוגרפית חשובה לנידוולדן בגלל הריו הרבים. האגם וההרים מושכים תיירים רבים, גם בקיץ וגם בחורף. מדיה וקבצים בנושא נידוולדן בוויקישיתוף אתר האינטרנט הרשמי של נידוולדן (בגרמנית) נידוולדן, באתר אנציקלופדיה בריטניקה (באנגלית) נידוולדן, ברשת החברתית פייסבוק נידוולדן, ברשת החברתית אקס (טוויטר) נידוולדן, סרטונים בערוץ היוטיוב Switzerland's population in 2019, נוישאטל 2020, באתר המשרד הפדרלי לסטטיסטיקה, שווייץ. (באנגלית)
ראגנהילדור סטיינון יונסדוטיר

ראגנהילדור סטיינון יונסדוטיר (באיסלנדית: Ragnhildur Steinunn Jónsdóttir; נולדה ב-29 באפריל 1981) היא שחקנית ומנחת טלוויזיה איסלנדית. יונסדוטיר נולדה באיסלנד כבת יחידה להוריה, ב-1991 החלה להתאמן באתלטיקה וב-1998 זכתה בפרס על הישגיה הספורטיביים, היא למדה תקופה פיזיותרפיה באוניברסיטת איסלנד. ב-2003 היא נבחרה למיס איסלנד, אך לא השתתפה בתחרות מיס תבל, אך השתתפה בתחרות מיס אירופה. היא נמנית בין מגישי התוכנית "Kastljós", תוכנית החדשות והאירוח הנצפית ביותר באיסלנד, ב-2005 הייתה מועמדת לפרס אדה, פרס הטלוויזיה והקולנוע האיסלנדי בקטגוריית "מנחת הטלוויזיה הטובה ביותר". ב-2007 הנחתה את תחרות "Söngvakeppni Sjónvarpsins" המהווה את הקדם אירוויזיון האיסלנדי ובנוסף ב-2005 ועד 2007 וב-2011 היא הציגה את הניקוד של איסלנד באירוויזיון. ב-2007 שיחקה בתפקיד הראשי בסרט "אסטרופיה" כידוענית ואשת חברה שחברה נשלח לכלא, והיא מתחילה לעבוד כמוכרת בחנות, בסרט היא גם ביצעה גרסת כיסוי לשירו של לי הייזלווד "יין קיץ". ב-2008 החלה להנחות תוכנית לילדים ונוער בערוץ הטלוויזיה הציבורי של איסלנד. ב-2009 שיחקה בסרט האימה "טבח תצפית הלווייתנים של רייקיאוויק" העוסק בקבוצת תיירים ההולכים לצפות בלווייתנים וביצורים ימיים אך ספינתם מאבדת שליטה, ובנוסף גם גילמה דיילת בסרט ההרפתקאות "Algjör Sveppi og leitin að Villa". ב-2010 הופיעה בתפקיד קטן בסרט "Mamma Gógó" אודות במאי קולנוע המתמודד עם מחלת אלצהיימר של אמו, הסרט נשלח כנציג האיסלנדי עבור פרס אוסקר לסרט הזר הטוב ביותר. ב-2011 שיחקה בסרט "אנשים מנומסים" ובאותה שנה הוכרז שתנחה את הגרסה האיסלנדית של נולד לרקוד. ראגנהילדור סטיינון יונסדוטיר, במסד הנתונים הקולנועיים IMDb (באנגלית) Ragnhildur Steinunn Jónsdóttir Ragn­hild­ur Stein­unn val­in ung­frú Ísland [1]
שיוח' אל-ערוב

שיוח אל-ערוב (בערבית: شيوخ العروب) הוא כפר פלסטיני בנפת חברון הנמצא עשרה קילומטרים צפונית-מזרחית לחברון. הכפר נמצא בדרום הר חברון. לפי נתוני הלשכה הפלסטינית המרכזית לסטטיסטיקה, הכפר מנה כ-1,550 תושבים בשנת 2007. הוא גובל בכוזיבא ובאירכאן טוראד ממזרח, בבית פג'אר מצפון, בחלחול ובסיעיר מדרום, ובמחנה אל-ערוב ממערב. ההתיישבות בכפר החלה בשנות ה-50 של המאה ה-19. בשנת 1883 תיאר "סקר ארץ ישראל המערבית" את "ברכת אל ערוב" באופן הבא: "זהו אחד המאגרים העיקריים המזינים את אמת המים המובילה לירושלים, קיימות שתי תעלות המתחברות לעין אל ערוב, אחת מגיעה מברכת קופין, ואחת מעין כוזיבא" Survey of Western Palestine, Map 21: IAA, Wikimedia commons Shuyukh Al 'Arrub village (fact sheet), Applied Research Institute - Jerusalem (ARIJ) Shuyukh Al 'Arrub village profile, ARIJ Shuyukh Al 'Arrub village aerial photo, ARIJ The priorities and needs for development in Shuyukh al 'Arrub based on the community and local authorities' assessment, ARIJ תרגום חופשי ערך זה הוא קצרמר בנושא הרשות הפלסטינית. אתם מוזמנים לתרום לוויקיפדיה ולהרחיב אותו.
פרס לורנס אוליבייה לשחקן השנה במחזה חדש

פרס לורנס אוליבייה לשחקן השנה במחזה חדש היה פרס שנתי שהוענק על ידי האיגוד של תיאטרון לונדון כהוקרה על הישגים בתיאטרון הבריטי. הפרס נוסד ב-1976 בשם "פרסי איגוד תיאטראות הווסט אנד", ושמו הוחלף ב-1984 לכבוד השחקן האנגלי לורד אוליבייה. ב-1984 אוחד הפרס עם פרס שחקן השנה בהפקה מחודשת ליצירת פרס לורנס אוליבייה לשחקן הטוב ביותר. בטקס בשנת 1988 הוענק הפרס בפעם האחרונה. פרס דרמה דסק לשחקן מצטיין במחזה פרס טוני לשחקן הטוב ביותר במחזה אתר האינטרנט הרשמי של פרס אוליבייה London Theatre Guide (2008). "The Laurence Olivier Awards: Full List of Winners, 1976-2008" (.PDF). 1976-2008. The Society of London Theatre. p. 20. נבדק ב-2008-08-30.
ברדונקיה

ברדונקיה (באיטלקית: Bardonecchia בצרפתית: Bardonèche) היא קומונה ועיירה במטרופולין של טורינו במחוז פיימונטה באיטליה. היא ממוקמת בצידו המערבי של עמק סוזה בסמוך לגבול עם צרפת וידועה כעיירת סקי קטנה. ברדונקיה היא היישוב המערבי ביותר באיטליה. העיירה, המרוחקת כ-90 ק"מ מטורינו, נמצאת בצומת עמקים ומוקפת בהרים הכוללים פסגות שבחלקן גבוהות מ-3,000 מטר. החלק ההיסטורי של העיר, בורגו וקיו (Borgo Vecchio), נמצא בחלק הגבוה של העיירה, בעוד שהחלק החדש נמצא סביב תחנת הרכבת שבחלקה התחתון של העיירה. העיירה גדלה כתוצאה מפעילות הקשורה לתיירות ולפעילות הקשורה למעבר הגבול עם צרפת הכולל את מנהרת הכביש פריוס (אנ') ומנהרת הרכבת פריוס (אנ') המהווה חלק מקו ה-TGV בין פריז ומילאנו. כתוצאה מגידול הפעילות בה צורפו אליה קהילות שבסביבתה וכך הפכה לאחת מהעיירות הגדולות בעמק סוזה. יחידות משנה עירוניות אלו כוללות את העיירות והכפרים: Les Arnauds, Melezet, Millaures, Le Gleise, Beaulard, Grange Horres, La Rho ו-Rochemolles. ב-2006 שימשה העיירה כאחד משלושת אתרי אולימפיאדת החורף בטורינו, כולל כפר אולימפי שהוכן בעיירה. תחרויות הסנובורד התקיימו בברדונקיה. במחצית השנייה של העשור השני של המאה ה-21, עם התגברות משבר ההגירה באירופה, הפכה ברדונקיה לנקודת הברחת גבול לחלק מפליטים אלו, בניסיונם לעבור מאיטליה לצרפת. ברדונקיה היא התחנה האחרונה בקו הרכבת המגיע מכיוון מילאנו וטורינו, וממנה מנסים פליטים לחצות ברגל את רכס האלפים שמפריד בין ברדונקיה ובין הכביש המוליך לבריאנסון שבעבר הצרפתי של הגבול. מדיה וקבצים בנושא ברדונקיה בוויקישיתוף אתר האינטרנט הרשמי של ברדונקיה דו"ח סופי על אולימפיאדת החורף בטורינו (2006), עמ' 59 ועמ' 105 [Migrants Risk Death Crossing Alps to Reach France https://www.usnews.com/news/world/articles/2018-01-11/migrants-risk-death-crossing-alps-to-reach-france], באתר USnews,‏ 11 בינואר 2018 ערך זה הוא קצרמר בנושא יישובים באיטליה. אתם מוזמנים לתרום לוויקיפדיה ולהרחיב אותו.
בילי בארטי

בילי בארטי, (באנגלית: Billy Barty;‏ 25 באוקטובר 1924 – 23 בדצמבר 2000) היה שחקן קולנוע אמריקאי. אחד הננסים המפורסמים בעולם. בארטי החל את קריירת המשחק שלו בגיל שלוש והופיע בסך הכול בכמאה וחמישים סרטים. הוריו שהיו מוזיקאים, עודדו אותו ללמוד לנגן על תופים וחצוצרה. בארטי יצר קומדיה מוזיקלית בכיכובו, בה הוא רקד, שר, ניגן, סיפר בדיחות ועוד. הופעתו הוצגה במועדונים בכל רחבי אירופה. למרות שגובהו של בילי היה רק 1.12 מטר, הוא שבר חומות של אפליה ודעות קדומות. בשנת 1957 בארטי ייסד ארגון שנקרא האנשים הקטנים של אמריקה LPA-Little People of America אשר מקיים כינוסים באמריקה מדי שנה. לפני עשר שנים[דרושה הבהרה], כשהוא ראה שהשיטה של מפגשים להחלפת מידע ורעיונות לא משיגה את ההצלחה המקווה, הוא ייסד את ארגון בילי בארטי, שמטרתו הייתה לעזור ל'אנשים קטנים' בבעיות רפואיות, חברתיות, פסיכולוגיות ובחיי היום-יום. בארטי הצליח בסופו של דבר ליצור שינוי ביחסה של החברה סביבו לננסים. ב-1978 שיחק בסרט "תרגיל לבלשית מתחילה" לצידה של גולדי הון. בשנת 1981 שיחק ב"מתחת לקשת בענן". בשנת 1986 הגיע לישראל לשחק בסרט שהופק על ידי גולן וגלובוס. מדיה וקבצים בנושא בילי בארטי בוויקישיתוף בילי בארטי, במסד הנתונים הקולנועיים IMDb (באנגלית) בילי בארטי, באתר AllMovie (באנגלית) בילי בארטי, באתר MusicBrainz (באנגלית) בילי בארטי, באתר Discogs (באנגלית) בילי בארטי, באתר "Find a Grave" (באנגלית) תרגיל לבלשית מתחילה, מעריב, 20 בפברואר 1987 קומדיות, חדשות, 13 באפריל 1989 האיש הקטן, מעריב, 4 באפריל 1986